Diari Oficial de la Generalitat Valenciana


Sumari del DOGV 8112, del 24-08-2017 (2017/7299)

RESOLUCIÓ de 25 de juliol de 2017, del director general de l'Institut Valencià de Finances, per la qual es convoca la provisió dels llocs TE02, tècnic o tècnica, i TE03, tècnic o tècnica, de la Direcció Adjunta d'Avaluació de Projectes, per mitjà d'un procediment de promoció interna entre el personal laboral fix de l'Institut Valencià de Finances.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8112

Data del DOGV
:   24-08-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/7299


Data del document
:   25-07-2017

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 25 de juliol de 2017, del director general de l'Institut Valencià de Finances, per la qual es convoca la provisió dels llocs TE02, tècnic o tècnica, i TE03, tècnic o tècnica, de la Direcció Adjunta d'Avaluació de Projectes, per mitjà d'un procediment de promoció interna entre el personal laboral fix de l'Institut Valencià de Finances. [2017/7299]  
Els llocs TE02, tècnic/a, i TE03, tècnic/a, inclosos per primera vegada en la relació de llocs de treball aprovada pel Consell General de l'Institut Valencià de Finances (d'ara en avant, IVF), de 31 de març de 2017, es troben vacants.  
Vista la memòria de 10 de juliol de 2017, del director adjunt d'Avaluació de Projectes, en què proposa la cobertura dels llocs esmentats i vistos els informes favorables atorgats per la Direcció General del Sector Públic, Model Econòmic i Patrimoni, així com per la Direcció General de Pressupostos, en dates 8 i 18 de maig de 2017, respectivament.  
  
Vist el que disposa l'article 8 del II Conveni col·lectiu per al personal laboral al servei de la Generalitat, així com el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana i l'Ordre 12/2017, de 26 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven els barems d'aplicació als concursos de mèrits per a la provisió de llocs de treball de l'Administració de la Generalitat, i fent ús de la facultat d'autoorganització del treball que té l'IVF, l'aplicació pràctica de la qual correspon al seu director general, en virtut del que disposa l'article 11 del Reglament d'organització i funcionament de l'Institut Valencià de Finances, aprovat pel Decret 15/2014, de 24 de gener, del Consell, i les delegades per mitjà de l'acord del Consell General de l'Institut Valencià de Finances, de data 30 de març de 2009, resolc:  
1. Convocar la provisió dels llocs TE02, tècnic/a, i TE03, tècnic/a, de la Direcció Adjunta d'Avaluació de Projectes, per mitjà d'un procediment de promoció interna entre el personal laboral fix de l'IVF.  
  
2. Aprovar les bases de la convocatòria que figuren com a annex a la present resolució.  
3. Publicar la present resolució en el Diari Oficial de la Generalitat Valenciana i en la pàgina web de l'IVF (http://www.ivf.gva.es).  
Contra aquesta resolució podrà interposar-se un recurs d'alçada davant del conseller d'Hisenda i Model Econòmic en el termini d'un mes comptat a partir de l'endemà de la publicació d'aquesta resolució, de conformitat amb allò que disposa l'article 32 del Reglament d'organització i funcionament de l'Institut Valencià de Finances aprovat pel Decret 15/2014, de 24 de gener, del Consell i els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que els interessats puguen exercitar qualsevol altre que estimen oportú.  
  
  
València, 25 de juliol de 2017.- El director general de l'IVF: Manuel Illueca Muñoz.  
  
  
Bases de la convocatòria de concurs oposició per a la provisió definitiva dels llocs TE02, tècnic/a, i TE03 tècnic/a, de la direcció adjunta d'avaluació de projectes de l'Institut Valencià de Finances.  
  
  
1. Objecte de la convocatòria  
Aquesta convocatòria té per objecte la selecció de personal, per mitjà del sistema de concurs oposició, per a cobrir dos llocs de treball de tècnic, pel torn de promoció interna.  
  
2. Condicions generals dels aspirants  
Per a ser admés a aquestes proves selectives, s'hauran de complir els requisits següents:  
a) Ser personal laboral fix de l'Institut Valencià de Finances (d'ara en avant, IVF) amb una antiguitat, almenys, de dos anys.  
b) Tindre la nacionalitat espanyola o alguna altra que, d'acord amb el que disposa l'article 54 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, permeta l'accés a l'ocupació pública.  
c) Tindre complits setze anys i no haver arribat a l'edat de jubilació.  
  
d) Estar en possessió del títol de llicenciat/llicenciada en Economia o en Administració i Direcció d'Empreses, o bé, títol universitari oficial de grau en Economia o en Administració i Direcció d'Empreses.  
  
e) Habilitació: no haver sigut separat per mitjà d'expedient disciplinari del servei de l'Administració de l'Estat o de l'Administració autonòmica o local, ni trobar-se inhabilitat per a l'exercici de funcions públiques.  
f) Capacitat: no patir malaltia ni estar afectat per limitació física o psíquica incompatible amb l'exercici de les funcions corresponents al lloc convocat.  
g) Les condicions per a ser admés a les proves hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la seua provisió definitiva.  
L'IVF podrà requerir els aspirants que acrediten la veracitat dels requisits exigits per a participar-hi, així com de tots els documents que puguen aportar en aquest procés selectiu. Si els requisits no són acreditats en el termini de deu dies hàbils següents a la notificació del requeriment, la persona aspirant podrà quedar exclosa del procés selectiu.  
  
  
3. Identificació i funcions  
Número de lloc: TE02.  
Denominació: tècnic/a.  
Grup professional: grup A.  
Retribucions complementàries: 22E041.  
Dependència funcional: Direcció Adjunta d'Avaluació de Projectes.  
  
Ocupant actual: vacant.  
Funcions i tasques bàsiques: dirigir, programar, estudiar, proposar, coordinar, gestionar, controlar, inspeccionar, assessorar i, en general, aquelles funcions de nivell superior assignades a la Direcció Adjunta.  
  
Número de lloc: TE03.  
Denominació: tècnic/a.  
Grup professional: grup A.  
Retribucions complementàries: 22E041.  
Dependència funcional: Direcció Adjunta d'Avaluació de Projectes.  
Ocupant actual: vacant.  
Funcions i tasques bàsiques: dirigir, programar, estudiar, proposar, coordinar, gestionar, controlar, inspeccionar, assessorar i, en general, aquelles funcions de nivell superior assignades a la Direcció Adjunta.  
  
  
4. Presentació de sol·licituds i admissió  
Les sol·licituds seran dirigides a la Subdirecció Financera i de Control de l'IVF, plaça de Nàpols i Sicília, número 6, 46271 València.  
El termini per a la presentació de sol·licituds serà de vint dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (d'ara en avant DOGV).  
Els que desitgen prendre part en aquestes proves selectives hauran d'omplir la sol·licitud que figura com a model en l'annex I de les presents bases i que es troba disponible en la pàgina web de l'IVF (http://www.ivf.gva.es).  
Els aspirants queden vinculats a les dades que han fet constar en les seues sol·licituds, i únicament podran demanar-ne la modificació per mitjà d'un escrit motivat, dins del termini establit en el paràgraf segon per a la presentació de sol·licituds.  
Finalitzat el termini de presentació de sol·licituds, l'òrgan tècnic de selecció, després de la comprovació del compliment dels requisits de participació, publicarà la relació provisional d'admesos i exclosos a la realització de les proves, en la pàgina web de l'IVF.  
Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que consideren convenient en el termini de deu dies hàbils comptats a partir de l'endemà de la publicació de l'esmentada relació provisional, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques.  
En tot cas, a fi d'evitar errors i, en el supòsit de produir-se'n, possibilitar la seua esmena dins del termini i en la forma escaient, els aspirants comprovaran no sols que no figuren arreplegats en la relació provisional d'exclosos sinó, a més, que els seus noms i dades consten correctament en les pertinents relacions d'aspirants admesos.  
Transcorregut el termini anterior, vistes les al·legacions i esmenats els defectes, si pertoca, es dictarà una resolució que elevarà a definitiva la llista d'admesos i exclosos a la realització de les proves que es publicarà en la pàgina web de l'IVF. En aquesta resolució s'establirà, amb almenys quinze dies hàbils d'antelació, la data, el lloc de realització i l'hora de començament de les proves.  
  
5. Proves selectives  
Aquesta convocatòria té per objecte la selecció de personal, per mitjà del sistema de concurs oposició, i constarà d'una fase d'oposició, de caràcter obligatori i eliminatori, i d'una fase de concurs de caràcter obligatori.  
  
5.1. Fase oposició  
Atenent les característiques dels llocs a cobrir, i prèviament a l'aplicació del barem detallat en el punt 6, la fase d'oposició constarà d'un exercici obligatori i eliminatori, que hauran de realitzar les persones aspirants que hi accedisquen tant per la modalitat de promoció interna vertical, com per les de promoció interna horitzontal i mixta.  
Consistirà a contestar per escrit un qüestionari de deu preguntes, sobre les matèries arreplegades en el temari que figura com annex II.  
El temps de realització de l'examen serà determinat prèviament per l'òrgan tècnic de selecció.  
Una vegada conclosa la prova, els exercicis seran introduïts en sobre tancat i quedaran sota la custòdia de l'òrgan tècnic de selecció.  
  
La puntuació màxima a obtindre en la fase d'oposició serà de 60 punts. Per a superar la fase d'oposició caldrà obtindre un mínim de 30 punts.  
  
5.2. Fase concurs  
Només podran participar en la fase de concurs els aspirants que hagen superat la fase d'oposició.  
Els aspirants tindran un termini de vint dies hàbils, a partir de l'endemà de la publicació en la web de l'IVF de la llista d'aspirants que han superat la fase d'oposició, per a presentar, obligatòriament, un currículum acompanyat de tots aquells documents acreditatius en la sol·licitud d'admissió, degudament compulsats. Si els mèrits que s'al·leguen ja consten en el registre de personal de l'IVF, únicament s'hauran de mencionar en el currículum, sense aportar els documents corresponents. Només es valoraran els mèrits al·legats en la sol·licitud.  
  
La puntuació màxima en la fase de concurs serà de 40 punts, que es distribuiran d'acord amb el barem que figura en el punt 6.  
Una vegada baremats els mèrits, es publicarà en la pàgina web de l'IVF, una llista provisional dels aspirants amb la puntuació obtinguda en la fase de concurs, desglossada en els distints apartats del barem, i se'ls concedirà un termini de deu dies hàbils perquè formulen les reclamacions que estimen pertinents en relació amb la baremació.  
5.3. Resultat del concurs oposició  
La puntuació final del concurs oposició s'obtindrà sumant la puntuació obtinguda en ambdues fases.  
Resoltes les possibles reclamacions, l'òrgan tècnic de selecció publicarà, per mitjà d'anunci en la pàgina web de l'IVF, la relació definitiva del concurs oposició, així com la llista definitiva d'aspirants aprovats per l'ordre de puntuació total.  
Els casos d'empat es dirimiran de la manera següent: caldrà ajustar-se, en primer lloc, a la puntuació major obtinguda en la fase d'oposició, si persisteix l'empat, aquest es dirimirà per la puntuació major obtinguda en els distints apartats del barem del concurs, pel mateix ordre en què figuren relacionats. Si persisteix l'empat, s'adjudicarà en primer lloc a favor de les persones amb diversitat funcional. Si l'empat es produeix entre aquestes persones, es triarà qui tinga acreditat un major percentatge de discapacitat, i en segon lloc s'adjudicarà per sorteig.  
Caldrà aconseguir una puntuació mínima de 50 punts, perquè puga ser adjudicat el lloc.  
  
6. Barem  
S'aplicarà el barem detallat a continuació.  
  
6.1. Experiència professional  
La puntuació màxima possible a obtindre en el present apartat serà de 20 punts. Es valorarà a raó de 0,04 punts per cada mes complet treballat en l'IVF. A aquest efecte també es computaran els serveis reconeguts a l'empara del que disposa la Llei 70/1978, de 26 de desembre, de reconeixement de serveis previs en l'Administració pública.  
  
Els treballs per a administracions públiques s'acreditaran sempre per mitjà de certificació oficial de l'òrgan competent.  
  
6.2. Formació  
Aquest concepte es valorarà fins a un màxim de 20 punts, d'acord amb els criteris següents.  
6.2.1. Titulació acadèmica.  
Per cada titulació acadèmica addicional, directament vinculada amb les places convocades (en aquest supòsit es consideren com a titulacions a valorar les relacionades de manera directa amb l'economia, la comptabilitat o l'administració), de nivell igual o superior a l'exigit per a pertànyer al grup A, exclosa la que haja servit per a això, la puntuació més alta de les següents:  
- Doctorat, màster universitari oficial, llicenciatura, enginyeria, arquitectura o equivalent: 3 punts.  
- Grau universitari, diplomatura, enginyeria tècnica, arquitectura tècnica o equivalent: 2,5 punts.  
6.2.2. Cursos de formació i perfeccionament.  
Es valoraran les accions formatives fins a un màxim de 7 punts, detallades a continuació:  
- Cursos rebuts que hagen sigut convocats, organitzats o homologats per les administracions públiques, universitats o fundacions universitàries, instituts o escoles oficials, col·legis professionals i centres o organismes públics de formació, així com per entitats de reconegut prestigi en la matèria impartida.  
En cap cas es puntuaran els cursos de valencià ni els d'idiomes, ni els cursos pertanyents a una carrera universitària, els cursos de doctorat o els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ordenació de recursos humans, o d'adaptació del règim jurídic a la naturalesa dels llocs que s'ocupen.  
  
Es valoraran els cursos certificats o en condicions de ser-ho en la data de finalització del termini per a la presentació de la sol·licitud, d'acord amb l'escala següent:  
a) De 100 o més hores: 2,00 punts.  
b) De 75 o més hores: 1,50 punts.  
c) De 50 o més hores: 1,00 punts.  
d) De 25 o més hores: 0,50 punts.  
e) De 15 o més hores: 0,20 punts.  
- Docència impartida en cursos que hagen sigut convocats o homologats per l'Institut Valencià d'Administració Pública, per centres de formació de personal empleat públic o per les organitzacions sindicals o altres promotors, dins del marc dels acords de formació per a l'ocupació de les administracions públiques vigents en el moment de realització dels cursos. Serà valorada la suma de les hores de cada curs diferent impartit, no seran susceptibles de valoració les impartides en successives edicions d'un mateix curs.  
La impartició de cursos es valorarà d'acord amb l'escala següent:  
  
a) 100 o més hores: 3 punts.  
b) 50 o més hores: 2 punts.  
c) 10 o més hores: 1 punt.  
- Altres títols de postgrau expedits per les universitats, sempre que no hagen servit per a l'accés al grup a què estiga adscrit el lloc objecte de la convocatòria, i no hagen sigut valorats en l'apartat 6.2.1 d'aquest punt.  
La valoració de cada màster universitari oficial serà de 3 punts.  
La resta de títols universitaris de postgrau es valoraran d'acord amb l'escala següent:  
a) De 300 o més hores: 2,00 punts.  
b) De 200 o més hores: 1,50 punts.  
c) De 100 o més hores: 1,00 punts.  
6.2.3. Coneixements de valencià.  
Es valoraran fins a un màxim de 7 punts, amb l'acreditació prèvia d'estar en possessió del corresponent certificat expedit, homologat o revalidat per la Junta Qualificadora de Coneixements del Valencià, d'acord amb la puntuació següent.  
Coneixement oral: 1,00 punts.  
Grau elemental: 2,00 punts.  
Grau mitjà: 4,00 punts.  
Grau superior: 6,00 punts.  
- Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) s'afegirà: 1,00 punts, amb un màxim de dos.  
La valoració del coneixement del valencià s'efectuarà puntuant exclusivament el nivell més alt obtingut.  
6.2.4. Coneixement d'idiomes comunitaris.  
Es valoraran fins a un màxim de 3 punts, les llengües oficials de la Unió Europea, diferents de la llengua espanyola, segons els nivells especificats, i s'acreditarà documentalment per mitjà de títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint en compte les seues modificacions posteriors per ordre de la conselleria competent en matèria d'Educació.  
  
Per cada idioma es valorarà la puntuació més alta que s'obtinga de conformitat amb el que s'estableix en el quadre següent:  
7. Desenvolupament de les proves selectives  
Els aspirants hauran d'observar en tot moment les instruccions dels membres de l'òrgan tècnic de selecció o del personal ajudant durant la realització de les proves, amb vista al seu adequat desenvolupament. Qualsevol alteració en el normal desenvolupament de les proves, per part de l'aspirant, quedarà reflectida en l'acta corresponent, l'aspirant podrà continuar desenvolupant l'exercici amb caràcter condicional fins que l'òrgan resolga sobre l'incident.  
Abans de l'inici de la prova, i sempre que s'estime convenient durant el seu desenvolupament, els membres de l'òrgan tècnic de selecció, els seus ajudants o assessors comprovaran la identitat dels aspirants per mitjà de la presentació del DNI, del passaport o del permís de conduir, sense que per a aquest efecte siguen vàlides les fotocòpies compulsades dels documents.  
Els aspirants perdran el seu dret si es personen en el lloc de realització de la prova quan aquesta ja s'ha iniciat, o per la inassistència a aquestes, encara que es dega a causes justificades.  
  
8. Òrgan tècnic de selecció  
L'òrgan tècnic de selecció estarà format per cinc membres, tots ells amb veu i vot, excepte el secretari que tindrà veu però no vot, designats per l'IVF entre el seu personal tècnic, o de l'Administració de la Generalitat, si es considera necessari.  
Se subjectarà a les regles de funcionament dels òrgans col·legiats previstes en els articles 15 i següents de la Llei 40/2015, d'1 d'octubre, de règim jurídic del sector públic, en allò que siga aplicable.  
  
Les persones integrants de l'òrgan tècnic de selecció, així com el personal assessor, hauran d'abstindre's i podran ser recusades per les persones interessades quan es donen en elles alguna de les circumstàncies previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
  
9. Nomenament  
Conclòs el procés de selecció, el director general de l'IVF, dictarà una resolució, en què nomenarà els aspirants que han obtingut les millors puntuacions resultants del concurs oposició, per a l'exercici de les funcions assignades als llocs convocats. La resolució es publicarà en el Diari Oficial de la Generalitat Valenciana.  
  
A fi d'assegurar la cobertura dels llocs convocats, quan es produïsquen renúncies de les persones seleccionades, abans del seu nomenament, l'òrgan tècnic de selecció atenent l'ordre de puntuació, podrà requerir l'aspirant següent per al seu possible nomenament com a personal de l'IVF.  
  
  
ANNEX II  
Temari  
  
El sistema financer  
Tema 1. Visió general del sistema financer espanyol.  
Tema 2. Les entitats de depòsit.  
Tema 3. Auxiliars financers.  
Tema 4. Els productes d'inversió i finançament. Relació amb els usuaris.  
Tema 5. Els serveis d'inversió.  
Tema 6. Els mercats financers.  
Tema 7. La inversió i el finançament en els mercats.  
Tema 8. El sector assegurador.  
Tema 9. La supervisió prudencial del sistema financer.  
Tema 10. La reestructuració del sistema financer.  
Tema 11. Institucions internacionals.  
  
Igualtat  
Tema 12. Llei Orgànica 3/2007, de 22 de març, per a la igualtat efectiva de dones i homes. Llei 9/2003, de 2 d'abril, de la Generalitat, per a la igualtat de dones i homes.  
  
Violència de gènere  
Tema 13. Llei Orgànica 1/2004, de 28 de desembre, de mesures de protecció integral contra la violència de gènere.